แองจี้ ตั้งปณิธาน เดินตามพ่อหลวง ร.๙ โป่ง เล่าให้ลูกฟังถึงอัจฉริยภาพด้านดนตรี
อาร์เอส ขอสนับสนุนเยาวชนคนรุ่นใหม่ให้เรียนรู้ถึงพระราชกรณียกิจ และพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช เพื่อน้อมนำเป็นแบบอย่างในการดำเนินชีวิต โดยล่าสุดแร็พเตอร์สาวสุดเท่ แองจี้–ฐิติชา สมบัติพิบูลย์ หรือ แองจี้ กามิกาเซ่ ลูกสาว โป่ง หิน–เหล็ก–ไฟ ที่เพิ่งปล่อยผลงานซิงเกิลแรกในชีวิต เข้าใจป่ะ (Act Like a Boy) ก็ขอตั้งปณิธานเดินตามคำสอนของพระองค์ท่าน พร้อมเล่าถึงเส้นทางความฝันว่ามีพ่อหลวงเป็นแรงบันดาลใจในการใช้ชีวิต แองจี้เล่าว่า พ่อหลวงท่านทรงเป็นแรงบันดาลใจในการเล่นดนตรีของแองจี้ค่ะ ตอนเด็กๆคุณพ่อเคยเล่าให้ฟังว่าพระองค์ทรงมีอัจฉริยภาพทางด้านดนตรี ทรงเล่นเครื่องดนตรีได้หลายชนิด อย่างเช่น แซกโซโฟน เปียโน และพระองค์ท่านก็ยังสามารถประพันธ์เพลงได้เองด้วย แองจี้เคยเห็นภาพพระองค์ท่านเล่นเปียโน ทำให้มีแรงบันดาลใจอยากเล่น และแต่งเพลงเองได้ด้วยค่ะ ถึงแม้ว่าแองจี้จะเกิดไม่ทันตอนที่พ่อหลวงทรงงานหนัก แต่ที่ ผ่านมาก็ได้เห็นจากตามสื่อต่างๆ ทั้งในทีวี โซเชียลมีเดีย ที่โรงเรียนก็สอน ตลอดจนที่บริษัทอาร์เอสก็ปลูกฝังให้เราได้เรียนรู้ถึงพระราชกรณียกิจ ก็รู้สึกได้เลยว่าพระองค์ท่านเป็นพระราชาที่ทรงทุ่มเททำงานหนักเพื่อปวงชนชาวไทยมากๆ เราโชคดีมากแค่ไหนที่ได้เกิดมาบนแผ่นดินไทย ใต้ร่มพระบรมโพธิสมภาร แม้ตอนนี้แองจี้ยังเป็นเด็ก แต่ในฐานะที่เป็นศิลปิน สิ่งที่เราควรจำและนำมาใช้ตลอดเลยก็คือการทำความดี เชื่อฟังพ่อแม่ และการรู้จักหน้าที่ของตนเอง คือการตั้งใจเรียนหนังสือ หาความรู้เพื่อนำไปเผยแพร่ให้กับผู้อื่น รวมถึงเป็นเยาวชนตัวอย่างที่ดีให้กับสังคมค่ะ ซึ่งเป็นสิ่งที่เราทำได้ทันที และสามารถทำได้ทุกวันค่ะ.
อาร์เอส ขอสนับสนุนเยาวชนคนรุ่นใหม่ให้เรียนรู้ถึงพระราชกรณียกิจ และพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช เพื่อน้อมนำเป็นแบบอย่างในการดำเนินชีวิต
แองจี้ กามิกาเซ่,แองจี้,ฐิติชา สมบัติพิบูลย์,ซิงเกิลแรก,ไทยรัฐฉบับพิมพ์,หนังสือพิมพ์ไทยรัฐ